Diari Oficial de la Generalitat Valenciana


Sumari del DOGV 1850, del 28-08-1992 (1992/825731)

ORDRE de 17 de juliol de 1992, de la Conselleria de Cultura, Educació i Ciència, per la qual disposa la implantació anticipada dels ensenyaments del segon cicle d'Educació Secundària Obligatòria i Batxillerat en els centres i nivells que s'indiquen.
---------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/07/17/(2)/dof/vci/html**

### Dades del document

Número de DOGV
:   1850

Data del DOGV
:   28-08-1992

Secció del DOGV
:   DISPOSICIONS GENERALS

Número del document
:   1992/825731


Data del document
:   17-07-1992

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 17 de juliol de 1992, de la Conselleria de Cultura, Educació i Ciència, per la qual disposa la implantació anticipada dels ensenyaments del segon cicle d'Educació Secundària Obligatòria i Batxillerat en els centres i nivells que s'indiquen.  
El Reial Decret 986/1991, de 14 de juny (BOE del dia 25), que va aprovar el calendari d'aplicació de la nova ordenació del sistema educatiu, estableix en l'article 23 que les administracions educatives adoptaran les mesures necessàries perquè l'estructura i el currículum dels ensenyaments organitzats amb caràcter experimental, a l'empara del Reial Decret 942/1986, de 9 de maig (BOE del dia 14), comencen a ser adaptades en el curs acadèmic 1992/93 a la nova ordenació del sistema educatiu, i s'aplicaran en aquest cas les equivalències detallades en l'annex II del mateix reial decret. S'exceptuen d'aquest manament els mòduls professionals que seran adaptats als corresponents cicles formatius al llarg del procés general d'implantació.  
Així mateix, l?esmentat reial decret, en l'article 22, admet que les administracions educatives puguen disposar, en l?àmbit de les seues competències, la implantació anticipada dels nous ensenyaments, especialment els del segon cicle de l?Educació Secundària Obligatòria, en un nombre determinat de centres.  
El mateix reial decret, en les disposicions addicionals quarta i cinquena, estableix que aquesta adaptació exigirà que els centres complesquen els requisits mínims, i adopten el sistema d'acreditació i d'equivalència i les condicions de promoció que, al moment oportú, regularà l'administració competent.  
Finalment, el Reial Decret 1700/1991, de 29 de novembre (BOE del 2 de desembre), estableix la nova estructura del Batxillerat en cadascuna de les seues modalitats.  
En l?àmbit de gestió de la Conselleria de Cultura, Educació i Ciència, el procés de transformació dels ensenyaments experimentals implantats a l?empara del Reial Decret 942/1986, de 9 de maig (BOE del dia 14), es va iniciar durant el curs 1991/92, en virtut de l?Ordre de 25 de juny de 1991 (DOGV de 23 d'agost), per la qual s'autoritzava l?experimentació de la reforma educativa d'Educació Secundària Obligatòria als centres seleccionats.  
D'acord amb el conjunt de disposicions anteriors que despleguen la Llei Orgànica 1/1990, de 3 d'octubre, ara s'han de dictar les normes necessàries per a l'adequada transformació dels ensenyaments experimentals de la reforma de l'ensenyament mitjà i per a la implantació anticipada dels nous ensenyaments en el segon cicle de l?Educació Secundària Obligatòria i en el Batxillerat, a partir del curs 1992/93. Per tot això, i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE:  
Primer  
Les normes que conté aquesta ordre s'aplicaran en l'àmbit de gestió de la Conselleria de Cultura, Educació i Ciència i als centres que especifiquen els annexos I, II, Ill i IV, a partir del curs acadèmic 1992/93.  
Segon  
Els centres autoritzats per l?Ordre de 25 de juny de 1991 (DOGV del 23 d'agost), a impartir ensenyaments experimentals d'Educació Secundària Obligatòria faran la implantació anticipada dels nous ensenyaments del segon cicle de l?Educació Secundària Obligatòria.  
Als centres anteriorment esmentats, la implantació anticipada es realitzarà tal i com s'especifica a continuació:  
2.1 Els centres indicats en l'annex I, implantaran el tercer curs d'Educació Secundària Obligatòria i substituiran progressivament, curs a curs, els ensenyaments preexistents del sistema regulat per la Llei General d'Educació de 1970. Així mateix, implantaran el quart curs de l?Educació Secundària Obligatòria i substituiran progressivament, curs a curs, els ensenyaments experimentals de la reforma de l?ensenyament mitjà.  
2.2 Els centres indicats en l'annex II, implantaran el tercer i quart curs de l?Educació Secundària Obligatòria i substituiran progressivament, curs a curs, els ensenyaments experimentals de la reforma de l?ensenyament mitjà.  
Tercer  
Els centres indicats en l'annex III, implantaran el tercer curs de l?Educació Secundària Obligatòria i substituiran progressivament, curs a curs, els ensenyaments preexistents del sistema regulat per la Llei General d'Educació de 1970.  
Quart  
Els centres indicats en l'annex IV, autoritzats a impartir ensenyaments experimentals del segon cicle de reforma de l'ensenyament mitjà per l?Ordre de la Conselleria de Cultura, Educació i Ciència de 23 d'abril de 1991 (DOGV del dia 6 de juny), o d'Educació Secundària Obligatòria per l?Ordre de 25 de juny de 1991, implantaran el primer curs del Batxillerat definit pel Reial Decret 1700/1991, de 29 de novembre i substituiran progressivament, curs a curs, els ensenyaments del segon cicle de la reforma de l?ensenyament mitjà per les noves modalitats de Batxillerat que, si escau, es determinaran.  
Cinqué  
Als centres indicats en els annexos I, III i IV, l'accés als nous ensenyaments dels alumnes procedents tant del sistema regulat per la Llei General d'Educació de 1970 com del programa experimental de reforma de l?ensenyament mitjà, es realitzarà d'acord amb les taules d'equivalència acadèmiques números I i II que figuren en l'annex del Reial Decret 986/1.991, de 14 de juny, i segons determina la disposició addicional quarta de l?esmentat reial decret.  
Sisè  
D'acord amb l'article 22 del Reial Decret 986/1991, de 14 de juny, la implantació anticipada comporta el compliment de totes les condicions que en matèria d'ordenació acadèmica s'establesquen per als nous ensenyaments.  
Seté  
Pel que fa al currículum, s'aplicarà el que disposa el Decret 47/1992, de 30 de març (DOGV de 6 d'abril), per qual s'estableix el currículum de l?Educació Secundària Obligatòria a la Comunitat Valenciana. Pel que fa al Batxillerat, la Direcció General d'Ordenació i Innovació Educativa dictarà les instruccions oportunes fins que es publicarà el decret pel qual s'establirà el currículum del Batxillerat a la Comunitat Valenciana.  
Vuité  
La prova d'accés a la universitat, regulada per l?Ordre de 8 de maig de 1987 per als alumnes procedents del programa experimental de la reforma de l?ensenyament mitjà es mantindrà, per a aquests alumnes, durant els cursos acadèmics 199,2/93 i 1993/94. A partir del curs acadèmic 1994/95, serà substituïda per la prova que s'establesca adaptada als nous ensenyaments.  
Novena  
La prova d'accés a la universitat adaptada als nous ensenyaments es realitzarà per primera vegada per als centres i els alumnes inclosos en l'annex IV d'aquesta ordre en el curs acadèmic 1994/95.  
DISPOSICIONS FINALS  
Primera  
Autoritze la Direcció General de Centres i Promoció Educativa, la Direcció General d'Ordenació i Innovació Educativa i la Direcció General d'Ensenyaments Universitaris i Investigació, a dictar les disposicions que calguen per a l'execució del que disposa aquesta ordre.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 17 de juliol de 1992.  
El Conseller de Cultura, Educació i Ciència,   
ANDREU LOPEZ I BLASCO  
ANNEX I / ANEXO I  
IFP Virgen del Remedio Alacant  
IFP Callosa del Segura Callosa del Segura  
IFP Novelda Novelda  
Extensió BUP Pinós Pinós  
IFP Canastell Sant Vicent del Raspeig  
IFP Alcalà de Xivert Alcalá de Xivert  
IFP Ximén d'Urrea l'Alcora  
Extensió BUP de Betxí Betxí  
IFP Sant Mateu Sant Mateu  
IFP La Sénia Paiporta  
IFP Picassent Picassent  
IFP Faitanar Quart de Poblet  
IB Manuel Sanchis Guarner Silla  
IFP Benimàmet València  
Extensió BUP Villar del Arzobispo  
ANNEX II / ANEXO II  
IB Figueras Pacheco Alacant  
IB Virgen del Remedio Alacant  
IB Carrús Elx  
IB Novelda Novelda  
IPFP de Castelló Castelló  
IB Alaquàs Alaquàs  
IFP Mislata Mislata  
IB José de Ribera Xàtiva  
IFP Antonio Navarro Santafé Villena  
ANNEX III / ANEXO III  
IFP Sueca Sueca  
IB Sueca Sueca  
IFP Manises Manises  
IFP Burjassot Burjassot  
IFP Cervantes Alcoi  
IFP Cotes Baixes Alcoi  
IB Padre Eduardo Vitoria Alcoi  
ANNEX IV / ANEXO IV  
IB Figueras Pacheco Alacant  
IB Virgen del Remedio Alacant  
IB Carrús Elx  
IB Novelda Novelda  
IFP Novelda Novelda  
Extensió BUP Pinós Pinós  
IFP Virgen del Remedio Alacant  
IFP Canastell Sant Vicent del Raspeig  
IFP Navarro Santafé Villena  
IFP Callosa del Segura Callosa del Segura  
IPFP Castelló Castelló  
IFP Alcalá de Xivert Alcalá de Xivert  
IFP Ximén d'Urrea l'Alcora  
IFP Sant Mateu Sant Mateu  
IFP Els Ports Albocàsser  
IB José de Ribera Xàtiva  
IB Sanchis Guarner Silla  
IB Alaquàs Alaquàs  
Col·legi Patronat Joan XXIII Burjassot  
IFP La Sénia Paiporta  
IFP Picassent Picassent  
IFP Faitanar Quart de Poblet  
IFP Mislata Mislata  
IFP Benimàmet València  
IFP La Florida Catarroja  
Escoles Professionals San José València


Còpia Permalink ELI